open-index/open-wikipedia-markdown huggingface dataset:
தேசிய பசுமை தீர்ப்பாயம்

**தேசிய பசுமைத் தீர்ப்பாயம்** (*National Green Tribunal* , **NGT**) இந்திய அரசியலமைப்பின் 21வது  சட்டப்பிரிவுக் கூற்றின் கீழ், சுற்றுச்சூழல் தொடர்பான பிணக்குகளை விரைவாக தீர்க்கவும் உயர்நீதிமன்றங்களில் நடப்பில் இருக்கும் சுற்றுச்சூழல் தொடர்பான வழக்குகளைக் குறைக்கவும்  இந்தியக் குடிகளுக்கு நலம்மிகு சுற்றுச்சூழலுக்கான உரிமையை நிலைநாட்டவும்  2010இல் நிறுவப்பட்டது.  இந்தத் தீர்ப்பாயத்தின் முதன்மை இருக்கை புது தில்லியிலும் கிளை இருக்கைகள் சென்னை, போபால், புனே மற்றும் கொல்கத்தாவிலும் நிறுவப்பட்டுள்ளன.

தற்போது இதன் தலைமை நடுவராக சூலை 7,2018 முதல்  நீதியரசர் ஆதர்ஷ் குமார் கோயல் (சூலை 7,2018 முதல்)  பொறுப்பாற்றி வருகிறார்.

## சென்னைக் கிளை
தேசிய பசுமைத் தீர்ப்பாயத்தின் சென்னைக் கிளை அக்டோபர், 2012 முதல் செயல்படத் துவங்கியுள்ளது. இதன் நீதித்துறை சார் உறுப்பினராக ஓய்வுபெற்ற சென்னை உயர் நீதிமன்ற நீதிபதி, நீதியரசர் எம். சொக்கலிங்கம் பொறுப்பாற்றி வருகிறார்; துறைசார் வல்லுநராக அண்ணா பல்கலைக்கழகத்தின் பேராசிரியர் ஆர். நாகேந்திரன் பொறுப்பேற்றுள்ளார். அரும்பாக்கத்தில் தமிழ்நாடு மாசுக் கட்டுப்பாடு வாரியத்தின் மூன்று மாடிக் கட்டிடத்தில் இயங்குகிறது.

## மேற்கோள்கள்

## வெளி இணைப்புகள்
* தேசிய பசுமைத் தீர்ப்பாயம்
* http://www.indiaenvironmentportal.org.in/node/300742
* http://envfor.nic.in/legis/others/envapp97.html 
* http://www.envfor.nic.in/legis/env/env1.html 
* http://www.indiaenvironmentportal.org.in/files/National%20Green%20Tribunal.pdf
* http://moef.nic.in/modules/recent-initiatives/NGT/ 

பகுப்பு:இந்தியாவில் சட்டம்
பகுப்பு:சுற்றுச்சூழல் சம்பந்தமான பிரச்சனைகள்
பகுப்பு:2010 நிகழ்வுகள்
பகுப்பு:இந்தியாவில் உள்ள தீர்ப்பாயங்கள்
பகுப்பு:மன்மோகன் சிங் ஆட்சி
தமிழ்நாடு மாசுக் கட்டுப்பாடு வாரியம்

**தமிழ்நாடு மாசுக் கட்டுபாடு வாரியம்** (*Tamil Nadu Pollution Control Board*)  தமிழ்நாட்டில் காற்று, நீர் மற்றும் புவிப்பரப்பு மாசடைதல் மற்றும் ஒலிமாசு ஆகியவற்றைக் கண்காணிக்கவும் கட்டுப்படுத்தவும் ஏற்படுத்தப்பட்டுள்ள அரசு அமைப்பாகும்.

## வெளி இணைப்புகள்
*TNPCB - அலுவல்முறை வலைத்தளம்

பகுப்பு:தமிழ்நாடு அரசு வாரியங்கள்
பகுப்பு:தமிழ்நாடு அரசின் அமைப்புகள்
பகுப்பு:தமிழ்நாட்டு சுற்றுச்சூழல்
முட்டம், இடுக்கி மாவட்டம்

**முட்டம்** () கேரளா மாநிலத்தில் இடுக்கி மாவட்டத்தில் உள்ள ஒரு கிராம பஞ்சாயத்து. கொச்சியிலிருந்து சுமர் 66 கிலோமீட்டர் கிழக்கு தென் திசையில் இருக்கிறது. இங்கு இந்துக்கள், கிறித்தவர்கள், இசுலாமியர்கள் சேர்ந்து ஒற்றுமையாக வாழ்கின்றனர்.

## இதே பெயர் கொண்ட இடங்கள்
கேரளத்திலும் தமிழ்நாட்டிலும் பல்வேறு பகுதிகளில் "முட்டம்" என்ற பெயரில் பல ஊர்கள் உள்ளன.

# தொடுபுழா(தொடுபுழை) - முட்டம்
# கன்னியாகுமரி - முட்டம்,
# ஹரிப்பாடு- முட்டம்,
# சேர்த்தலா(சேர்த்தலை) - முட்டம்,
# ஆலுவா - முட்டம்,
# கண்ணூர் - முட்டம், (பய்யங்காடி)
# தொடுபுழா - ஏழுமுட்டம்
# காசர்கோடு - முட்டம் 
# கோயம்புத்தூர் - முட்டம்  (கொங்கு பகுதியில்) 
# கடலூர் - முட்டம் (காட்டுமன்னார்கோயில் தாலுக்கா), 
# நாகப்பட்டினம் - முட்டம்
#

## சுற்றுலாத் தலங்கள்

### மலங்கரா அணைக்கட்டு
இது தொடுபுழாயாறில் அமைந்திருக்கும் ஒரு அணை. மூலமற்றம் இடுக்கி மின்சார உற்பத்தி நிலையத்திலிருந்து வெளியே வருகிற் தண்ணீரை சேமிப்பதற்காகக் கட்டின அணையாகும். இங்கு ஒரு பூங்கா மற்றும் படகுத்துறையும் சுற்றுலா பயணிகளுக்காக அமைந்திருக்கிறது.

### இலவீழாபூஞ்சிரா

இந்த சுற்றுலாத் தலம் முட்டத்திலிருந்து 10 கி.மீ., தொடுபுழாவிலிருந்து 18 கி.மீ.,  கோட்டயத்திலிருந்து 55 கி.மீ. தொலையளவில் இருக்கிறது.இலவீழாபூஞ்சிரா என்ற பெயரின் கருத்து இலை உதிராமல் இருக்கிற  ஒரு பசுமையான பள்ளத்தாக்கு. பல பார்வையாளர்கள் இங்கு வருகின்றனர் குறிப்பாக மலையேறுபவர்கள்ககாக ஒரு சிறந்த சுற்றுலா தலம். இங்கு நீங்கள் நான்கு குன்றுகள் நடுவிலேயே ஒரு பசுமையான தாவரங்கள் நிறைந்த பள்ளத்தாக்கு பார்க்க முடியும். இந்த மலைகளின் ஒரு மலையான குடயத்தூர் விந்தியன் உச்சியிலிருந்து இடுக்கி, கோட்டயம், எர்ணாகுளம், ஆலப்புழா, பத்தனம்திட்டா மற்றும் திருச்சூர்மாவட்டங்களில் பெரும் பகுதிகளை பார்வையிட முடியும்.

## சுகாதாரம்
மக்கள் முக்கியமாக சுகாதார தேவைகளுக்கு அலோபதி மற்றும் ஆயுர்வேதம் சார்ந்தது. ஒரு ஆரம்ப சுகாதார நிலையம் மற்றும் தனியார் மருத்துவமனைகள் இங்கு இயங்குகின்றன.

## கல்வி நிறுவனங்கள்

* மகாத்மா காந்தி பொறியியல் பல்கலைக்கழக கல்லூரி தொடுபுழா இந்தக் கிராமத்தில் அமைந்துள்ளது.
* அரசு பாலிடெக்னி கல்லூரி, முட்டம்
* தொழில்நுட்ப மேல்நிலைப்பள்ளி, முட்டம்
* அரசு உயர்நிலை பள்ளி, முட்டம்
* புனித தாமஸ் உயர்நிலை பள்ளி, துடங்கநாடு
* ஷாந்தாள் ஜோதி பப்ளிக் பள்ளி, முட்டம்.
* பஞ்சாயத்து எல்பி பள்ளி, இல்லிசாரி.
* ஷ்ரபுல் இஸ்லாம் மதராசா
* அரசு உயர்நிலை பள்ளி: முந்தைய அது ஸ்ரீ லக்ஷ்மி விலாசம் சம்ச்க்ரிதா பாடாசாலா என்று அழைக்கப்பட்டிருந்தது. இது இந்த கிராமத்திலேயே ஒரு பழைய கல்வி நிறுவனம் ஆகும்.
  
## வங்கிகள்

* திருவாங்கூர் ஸ்டேட் வங்கி (விவசாயம்) முட்டம் - துடங்கநாடு
* பெடரல் வங்கி, முட்டம்.
* தொடுபுழா நகர வங்கி, முட்டம்.
* முட்டம் சேவை கூட்டுறவு வங்கி, முட்டம்
* இடுக்கி மாவட்ட கூட்டுறவு வங்கி, முட்டம்
* துடங்கநாடு சேவை கூட்டுறவு வங்கி, துடங்கநாடு
* தென் மலபார் கிராமின் வங்கி, முட்டம்.

## மேற்கோள்கள்

பகுப்பு:இடுக்கி மாவட்டத்தில் உள்ள ஊர்களும் நகரங்களும்
சட்டப்படி

***டெ ஜூரே *** (de jure, அல்லது ***de iure***), தமிழாக்கமாக **சட்டப்படி**  என்ற சட்டம் சார் சொல்  இலத்தீன் மொழியின் வேரிலிருந்து பெறப்பட்டதாகும்.  இலத்தீனில் **டெ** என்பது தொடர்புடையது, குறித்தானது எனவும் **ஜூரே** என்பது சட்டம் என்பதையும் குறிக்கிறது. இதனை வேறுபாடாக  *[[நடைமுறைப்படி]]* (de facto) என்ற சட்டவழக்குக்கிற்கு மாறாக காணலாம். அரசியல் அல்லது சட்டபூர்வ நிலைகளை விளக்கும்போது இந்த இரு சொற்களும் பயன்படுத்தப்படுகின்றன.

சட்ட கலைச்சொற்களில், *டெ ஜூரே* என்பது  "சட்டம் குறித்தானது" என்பதற்கும் பயனாகிறது.  ஓர் நடைமுறையை, காட்டாக வாய்மொழி உறுதிகளை மதிப்பது என்பதை சட்டம் எதுவும் வரையறுக்காவிடினும், மக்கள் கடைபிடிக்கலாம்.

## எடுத்துக்காட்டுக்கள்

  இதன் பொருள் சட்டத்தின் பார்வையில் அப்காசியா நிலப்பகுதி ஜோர்ஜியா நாட்டின் பகுதியாகும்; ஆனால் உண்மையில் அது தன்னாட்சி பெற்றது.

பில் கிளின்டனின் *சட்டப்படியான* பெயர்  வில்லியம் ஜெஃபர்சன் கிளின்டன்.  இதுவே அலுவல்முறை ஆவணங்களில் புழங்கும் பெயராகும். இவரது *நடைமுறைப்படியான* பெயர் அவரை அனைவரும் அழைக்கும் பில் கிளின்டனாகும்.

## இதனையும் காண்க
* *[[நடைமுறைப்படி]]*

## சான்றுகோள்கள்

பகுப்பு:இலத்தீன் சொற்களும் சொற்சரங்களும்
நடைமுறைப்படி

**டெ ஃபேக்டோ ** (*De facto*) அல்லது **நடைமுறைப்படி**  என்ற சட்ட வழக்குச்சொல் இலத்தீன் மொழியிலிருந்து பெறப்பட்டதாகும். இதன் பொருள் நடப்பு வழக்கத்தின்படி என்பதாகும்.   இது பொதுவாக சட்டம், அரசமைப்பு, விதிமுறை தொடர்பில்  *[[சட்டப்படி]]* என்பதற்கு மாறாகப் பயன்படுத்தப்படுகிறது. *சட்டப்படி* என்பது இயற்றப்பட்ட சட்டவிதிமுறைகளில் வரையறுக்கப்பட்டவாறு நிறுவப்பட்டது எனவும் *நடைமுறைப்படி* என்பது நிலவும் வழக்கங்களுக்கொற்ப நிறுவப்பட்டது எனவும் பொருள்படும்.

இவற்றிற்கான எடுத்துக்காட்டாக, பில் கிளின்டனின் *சட்டப்படியான* பெயர்  வில்லியம் ஜெஃபர்சன் கிளின்டன்.  இதுவே அலுவல்முறை ஆவணங்களில் புழங்கும் பெயராகும். இவரது *நடைமுறைப்படியான* பெயர் அவரை அனைவரும் அழைக்கும் பில் கிளின்டனாகும்.

## மேற்சான்றுகள்

பகுப்பு:இலத்தீன் சொற்களும் சொற்சரங்களும்
பகுப்பு:சட்டம்
முட்டம்

இதே பெயரைக் கொண்ட ஊர்கள் தமிழ்நாட்டில், கேரளத்திலும் அமைந்துள்ளன.
* முட்டம், இடுக்கி மாவட்டம்
* முட்டம், கன்னியாகுமரி மாவட்டம்
*1.  தொடுபுழா - முட்டம், 
*2.  தொடுபுழா - ஏழுமுட்டம் 
*3.  ஆலுவா - முட்டம் 
*4.  காசர்கோடு - முட்டம்
*5.  சேர்த்தலா - முட்டம்
*6.  ஹரிப்பாடு - முட்டம்
*7.  கண்ணூர் -  முட்டம் (பய்யாங்காடி)
*9.  கடலூர் - முட்டம் (காட்டுமன்னார்கோயில் வட்டம்)
*10. நாகப்பட்டினம் - முட்டம்
*11. கோயம்புத்தூர் - முட்டம்
சபா பருவம்

மகாபாரதம் புத்தகம் 2 **சபா பர்வம்** - அசுரத்தச்சன் மயன் எப்படி இந்திரபிரஸ்தத்தில் அரண்மனையையும் சபையையும் கட்டினான் என்பதும், தர்மன் சூதாட்டத்தையும், பாண்டவர்கள் வனவாசம் செல்வதையும் விபரிக்கிறது.

கிருஷ்ணன், அர்ஜூனன் மற்றும் பீமன் சேர்ந்து எப்படி, எதற்காக ஜராசந்தனைக் கொன்றார்ள் என்பதையும். தருமன் நடத்திய இராசசூய வேள்விக்காக அருச்சுனன், வீமன், நகுலன் மற்றும் சகாதேவன் பரத கண்டத்தின் நான்கு திசைகளில் உள்ள  நாட்டு மன்னர்களுடன்  போரிட்டு, திறை வசூலித்த செய்திகளும், கிருஷ்ணன் எவ்வாறு சிசுபாலனைக் கொன்றான் என்பதும், கௌரவர்களுடன் தருமன் ஆடிய சூதாட்டத்தில் தன் நாட்டை எவ்வாறு இழந்தான் என்பதை இப்புத்தகத்தில் விபரிக்கப்படுகிறது.

## உப பர்வங்கள்
இந்தப் புத்தகம் 9 உப பர்வங்களும் 80 பகுதிகளும் கொண்டது. கீழ்க்கண்டவை சபா பர்வத்தின் உப பர்வங்களாகும்.
:1. சபகிரியா பர்வம் (பகுதி: 1-4)
:2. லோகபாலா சபகயனா பர்வம் (பகுதி: 5-13)
:3. ராஜசுயம்வரம்பா பர்வம் (பகுதி: 14-19)
:4. ஜராசந்த வதை பர்வம் (பகுதி: 20-24)- இந்த உப பர்வத்தில்தான் கிருஷ்ணன், அர்ஜூனன், பீமன் மூவரும் சேர்ந்து, எப்படி ஏன் ஜராசந்தனைக் கொன்றார்கள் என்பது வருகிறது.
:5. திக்விஜய பர்வம் (பகுதி: 25-31)
:6. ராஜசுயிகா பர்வம் (பகுதி: 32-34)
:7. ஆர்கியஹரனா பர்வம் (பகுதி: 35-38)
:8. சிசுபால வதை பர்வம் (பகுதி: 39-44) - இந்த உப பர்வத்தில், ராஜசுய யாகத்தில் கிருஷ்ணன் சிசுபாலனைக் சபையின் நடுவே கொலவது
:9. தியுதா பர்வம் (பகுதி: 45-80) - இந்த உப பர்வத்தில்தான், துரியோதனனின் வற்புறுத்தலால் திருதராஷ்டிரன் பாண்டவர்களை சூதாட அழைப்பதும், சகுனி எவ்வாறு யுதிஷ்டிரனைத் தூண்டி அனைத்தையும் கவர்கிறான் என்பதும், பாண்டவர் 12 வருடம் வனவாசம் செல்லவும், ஓராண்டு தலைமறைவு வாழ்வு வாழவும் முடிவெடுக்கப்படுகிறது.

## மேற்கோள்கள்
 
* 

## வெளி இணைப்புகள்
* English Translation
* Translation by Kisari Mohan Ganguli

பகுப்பு:மகாபாரத பருவங்கள்
பக்திவேதாந்த சுவாமி பிரபுபாதா

thumb
200px|thumb|right|பக்திவேதாந்த சுவாமி பிரபுபாதா

**பக்தி வேதாந்த சுவாமி பிரபுபாதா** (Abhay Charanaravinda Bhaktivedanta Swami Prabhupada: செப்டம்பர் 1, 1896 - நவம்பர் 14, 1977) (சமசுக்கிருதம்: अभयचरणारविन्द भक्तिवेदान्त स्वामीप्रभुपाद, வங்காள மொழி: অভয়চরণারবিন্দ ভক্তিবেদান্ত স্বামীপ্রভুপাদ,) என்பவர் இஸ்கான் எனப்படும் அகில உலக கிருஷ்ண பக்தி இயக்கத்தை நிறுவியவர் ஆவார். இந்நிறுவனத்திற்கு உலகெங்கிலும் 120 க்கும் மேற்பட்ட ஆசிரமங்கள், கல்வி நிறுவனங்கள், ஆலயங்கள் மற்றும் வைதீகப் பண்ணைகள்  உள்ளன. 1896 ஆம் ஆண்டு இந்தியாவின் கல்கத்தா நகரில் பிறந்த இவரது ஆசான் பக்தி சித்தாந்த சரஸ்வதி கோசுவாமி ஆவார். பக்தி சித்தாந்த சரஸ்வதி கோசுவாமி பிரபல மத ஞானியும், அறுபத்து நான்கு கௌடிய மடம் என்றறியப்படும் வைதீக நிறுவனங்களை (சென்னை உட்பட) நிறுவியவர். வேத ஞானத்தை பிரச்சாரம் செய்வதற்காய் தமது வாழ்வை அர்பணம் செய்ய பிரபு பாதாவை ஒத்துக் கொள்ளச் செய்தார் குருதேவர். இவ்வாறு பிரபுபாதா, 1933'ல் (பதினொரு ஆண்டுகளுக்குப் பிறகு) அலகாபாத் நகரில் அவரது தீட்சை பெற்ற சீடரானார்.  பிரபு பாதா டெக்சாசில் டல்லஸ் நகரில் குருகுலப்பள்ளியை நிறுவி ஆதார, இடைநிலைக் கல்வியில் வைதீக முறையை மேற்கத்திய நாடுகளில் அறிமுகம் செய்தவர். உலகெங்கும் இயங்கிவரும் இப்பள்ளிகளின் கேந்திரம் இந்தியாவில் பிருந்தாவனம் என்னுமிடத்தில் நிறுவப்பட்டுள்ளது. பிரபுபாதாவின் இலக்கியத் தொண்டு மிகவும் குறிப்பிடத் தக்கவை. இந்திய இதிகாசங்கள் பலவற்றை இவர் ஆங்கில மொழியில் மொழிபெயர்த்துள்ளர். இவரது நூல்கள் உலக பாடசாலைகள் பலவற்றில் மேற்படிப்புக்கான பாடப் புத்தகங்களாக வைக்கப்பட்டுள்ளன. இவை நாற்பதுக்கும் மேற்பட்ட உலக மொழிகளில் மொழி பெயர்க்கப்பட்டு வெளியிடப்பட்டுள்ளன.  1972 இல் நிறுவப்பட்ட பக்தி வேதாந்த புத்தக நிறுவனம் பிரபு பாதாவின் நூல்களை மட்டும் வெளியிடுவதிலேயே இந்திய மத, தத்துவ ஞான நூற்களை வெளியிடும் உலகின் மிகப்பெரிய நூல் வெளியீட்டு நிறுவனமாகப் பெயர் பெற்றுள்ளது. பிரபு பாதா ஆறு கண்டங்களிலும் பதினான்கு முறைகளுக்கு மேல் பயணம் செய்து கிருஷ்ண பக்தி பற்றி உரையாற்றியுள்ளார்.

## இதனையும் காண்க
* சைதன்யர்
* கௌடிய வைணவம்
*அகில உலக கிருஷ்ண பக்திக் கழகம்
* பக்திசொரூப தாமோதர சுவாமி

## மேற்கோள்களும் குறிப்புகளும்

பகுப்பு:1896 பிறப்புகள்
பகுப்பு:1977 இறப்புகள்
பகுப்பு:வைணவ அடியார்கள்
பகுப்பு:வங்காள மக்கள்
பகுப்பு:பக்தி இயக்கம்
வன பருவம்

மகாபாரதத்தின் 18 பருவங்களில் மூன்றாவது பருவம் **வன பருவம்**. **ஆரண்யக பருவம்** அல்லது **ஆரண்ய பருவம்** என்றும் இது குறிப்பிடப்படுவது உண்டு. பாண்டவர்களின் 12 வருடக் காட்டு வாழ்வை விபரிக்கும் பருவம் இது.

மகாபாரதத்தின் 18 பருவங்களில் மிக நீளமானது இதுவே. தருமன் சூரிய பகவானிடமிருந்து அட்சயப் பாத்திரம் பெறுதல், கிருஷ்ணன் அருளால் திரௌபதி, துர்வாச முனிக் கூட்டத்தவர்களின் பசியை போக்குதல், அரிச்சந்திரன், ஆணி மாண்டவ்யர் கதை, நளாயினி கதை, நள - தமயந்தி கதை, திரௌபதியை கவர்ந்து சென்றசெயத்திரதனை பாண்டவர்களால் அவமானப்படல், தருமனுக்கு மார்கண்டயே முனிவர் இராமாயண காவியம் கூறுதல், துரியோதனன் அவமானப்படல், அருச்சுனன் இந்திரலோகம் செல்தல் மற்றும் சிவனிடமிருந்து பாசுபத அஸ்திரம் பெறல், வீமன் அனுமரைக்  காணல், இயட்சன் கேள்விகளுக்கு தருமன் பதில் கூறி, இறந்த தன் உடன்பிறந்தவர்களை உயிர்ப்பித்தல், வியாசர் மற்றும் நாரதர் தருமனை சந்தித்து மன ஆறுதல் கூறல், சத்தியபாமா திரௌபதிக்கு கூறுதல் ஆகியவை இதில் விவரிக்கப்படுகிறது.

## உப பருவங்கள்
இந்தப் புத்தகத்தில் 13 உப பருவங்களும் 312  அத்தியாயங்களும் உள்ளன. கீழ்க்கண்டவை சபா பருவத்தின் உப பருவங்களாகும். 
:1. ஆரண்யக பருவம் (பகுதி: 1-10)
:2. கிர்மிரபதா பருவம் (பகுதி: 11)
:3. அர்ஜூனாபிகமன பருவம் (பகுதி: 12-37)
:4. கைராத பருவம் (பகுதி: 38-41)
:5. இந்திரலோகமன பருவம் (பகுதி: 42-51)
:6. நளோபாக்கியான பருவம் (பகுதி: 52-79)
:7. தீர்த்த யாத்ர பருவம் (பகுதி: 80-180)
:8. மார்கண்டேய சமஸ்ய பருவம் (பகுதி: 181-230)
:9. திரௌபதி-சத்யபாமா சம்வத பருவம் (பகுதி: 231-233)
:10. கோஷ யாத்ர பருவம் (பகுதி: 234-258)
:11. திரௌபதி-ஹரண பருவம் (பகுதி: 259-290)
:12. பதிவிரதா-மஹாத்மய பருவம் (பகுதி: 291-308)
:13. ஆரண்ய பருவம் (பகுதி: 309-312)

## மேற்கோள்

## வெளி இணைப்புகள்
* English Translation, readable
* Translation by Kisari Mohan Ganguli.

பகுப்பு:மகாபாரத பருவங்கள்
முட்டம், கன்னியாகுமரி மாவட்டம்

**முட்டம் (Muttom)**, தமிழ்நாடு மாநிலத்தின் கன்னியாகுமரி மாவட்டத்தில் அமைந்துள்ள ஓர் ஊராகும். அழகிய கடற்கரையைக் கொண்டிருப்பதால் இவ்வூர் சுற்றுலாத்தலமாகவும் விளங்குகிறது. மீன்பிடித்தல் முதன்மைத் தொழிலாகும். பழைமையான சகல புனிதர் கத்தோலிக்க ஆலயமும், பழமையான கலங்கரை விளக்கமும் இங்குள்ளன.

## கடல் வாழுயிரியல்
முட்டம் கடலில் மொத்தம் 92 கடற்பாசிகள் கண்டுபிடிக்கப்பட்டுள்ளன. அவற்றில் 42 பேரினங்களும் 28 குழுக்களும் அடங்கும்.

## முட்டம் கலங்கரை விளக்கம்

முட்டம் கலங்கரை விளக்கம் அமைந்துள்ள மொத்த நிலப்பரப்பு 11.41 கெக்டர் (28.19 ஏக்கர்) ஆகும்.

## மேற்கோள்கள்

## வெளியிணைப்புகள்
*keetru.com

பகுப்பு:கன்னியாகுமரி மாவட்டத்திலுள்ள கிராமங்கள்
தியு யெ மொன் துவா

***தியொ யெ மோன் த்ருவா *** (*Dieu et mon droit*, ) என்பது இங்கிலாந்தில் பிரித்தானிய மன்னரின் குறிக்கோளுரை ஆகும். இது பிரித்தானிய அரச மரபுச்சின்னத்தில் கேடயத்தின் கீழுள்ள சுருள்பட்டியில் எழுதப்பட்டுள்ளது. இக்குறிகோளுரை ஆளுவதற்கான பேரரசரின் தெய்வீக உரிமையை குறிக்கிறது. இதனை முதன்முதலாக இங்கிலாந்தின் முதலாம் ரிச்சர்டு சண்டைகளின்போது பயன்படுத்தி வந்ததாகவும் பின்னர் இதையே இங்கிலாந்து அரசாட்சியின் அலுவல்முறை அரச மரபுச்சின்னத்தில் குறிக்கோளுரையாக 15வது நூற்றாண்டில் ஐந்தாம் ஹென்றி ஏற்றுக்கொண்டதாகவும் கருதப்படுகிறது.

## சான்றுகோள்கள்


பகுப்பு:இங்கிலாந்தின் வரலாறு
இசுரீபன் லூவிசு

**இசுரீபன் ஃகென்றி லூவிச்** (ஆங்கிலம்: Stephen Henry Lewis, பிறப்பு நவம்பர் 11, 1937) ஒரு கனடிய இடதுசாரி அரசியல்வாதி, சமுக செயற்பாட்டாளர், ஊடகவியலாளர், அரசியல் தூதர், பேராசிரியர்.  1970 களில் ஒன்ராறியோ மாகாணத்தின் புதிய சனநாயகக் கட்சியின் தலைவராக விளங்கினார்.  1980 களின் நடுவில் ஐக்கிய நாடுகளுக்கான கனடிய தூதராக நியமிக்கப்பட்டார்.  1990 களில் பல்வேறு ஐ.நா முகாமைகளில் பணியாற்றினார்.  2000 களில் இவர் ஆப்பிரிக்காவில் எச்.ஐ.வி/எயிட்சு தொடர்பான சிறப்பு தூதராக செயற்பட்டார்.  தற்போது இவர் ரயர்சன் பல்கலைக்கழகத்தில் ஒரு கொளவரவ பேராசிரியராகப் பணிபுரிகிறார், தொடர்ந்து சமுக விடயங்கள் தொடர்பாக குரல் எழுப்பி வருகிறார்.  இவரது தலைமையில் இயங்கும் இசுரீபன் லூவிசு அறக்கட்டளை எய்ட்சால் பாதிக்கப்பட்டவர்களுக்கு உதவிகள் செய்து வருகிறது.

## வெளி இணைப்புகள்
*The Stephen Lewis Foundation
*Make Poverty History

பகுப்பு:கனடிய இடதுசாரிகள்
பகுப்பு:கனடிய சமூக செயற்பாட்டாளர்கள்
பகுப்பு:கனடிய அரசியல்வாதிகள்
பகுப்பு:1937 பிறப்புகள்
பகுப்பு:வாழும் மக்கள்
டேவிட் சசூக்கி

**டேவிட் ரக்யோசி சசூக்கி** (ஆங்கிலம்: David Takayoshi Suzuki, பிறப்பு மார்ச் 24, 1936) ஒரு கனடிய அறிவியல் பேராசிரியர், அறிவியல் ஊடகவியலாளர், சூழலியல் செயற்பாட்டாளர்.  விலங்கியலில் முதுகலைப் பட்டம் பெற்ற இவர் 1963 இருந்து 2001 வரை பிறட்டிசு கொலம்பியா பல்கலைக்கழகத்தில் பேராசிரியாராகப் பணிபுரிந்தார்.  1970 களில் இருந்து இவர் சி.பி.சி தொலைக்காட்சியில் தொகுத்த *நேற்சர் ஒப் திங்சு* (Nature of Things, தமிழில்: பொருட்களின் இயல்புகள்) என்ற ஆவணத் தொடருக்காகப் பெரிதும் அறியப்படுகிறார்.  சூழலியல் விடயங்கள் தொடர்பாக பல்வேறு வானொலி நிகழ்ச்சிகளைத் தொகுத்துள்ளார், நூல்களை எழுதியுள்ளார்.  சூழலியல் விடயங்கள் தொடர்பாக அரச செயற்பாடுகளின் விமர்சகரும் ஆவார்.

இவரது பெயரில் இயங்கும் டேவிட் சசூக்கி அறக்கட்டளை ஒரு சூழலியல் அமைப்பு ஆகும்.

## வெளி இணைப்புகள்
* David Suzuki Foundation

பகுப்பு:கனடிய சுற்றுச்சூழல் செயற்பாட்டாளர்கள்
பகுப்பு:கனடிய அறிவியலாளர்கள்
பகுப்பு:கனடிய ஊடகவியலாளர்கள்
பகுப்பு:1936 பிறப்புகள்
பகுப்பு:வாழும் மக்கள்
பகுப்பு:சிக்காகோ பல்கலைக்கழக முன்னாள் மாணவர்கள்
.uk

**.uk** என்பது ஐக்கிய இராச்சியத்திற்கான இணையத்தின் உயர் ஆள்களப் பெயர் ஆகும். இந்த ஆள்களப் பெயர் 1985ஆம் ஆண்டில் அறிமுகப்படுத்தப்பட்டது. இந்த ஆள்களப் பெயரை ஐக்கிய இராச்சியத்துடன் தொடர்புடைய அமைப்புகளே பெற முடியும்.

2012இன் படி, இது உலகளவில் நான்காவது (.கொம், .de, .நெட் அடுத்து) மிகவும் பரவலான உயர் ஆள்களப் பெயராகும்; பத்து மில்லியன் பெயர்கள் பதிவு செய்யப்பட்டுள்ளன.
திருத்தம் யுகே
## சான்றுகோள்கள்


## வெளி இணைப்புகள்
* Nominet .uk registry website
* List of Nominet UK Tags / Registrars

பகுப்பு:இணைய ஆட்களங்கள்
இங்கிலாந்தின் தேசியப்பண்

**[[இங்கிலாந்து|இங்கிலாந்தின்]] தேசியப் பண்** என்று அலுவல்முறையாக எதுவும் இல்லாதபோதும் இதற்காக பல்வேறு பாடல்கள் கலந்துரையாடப்பட்டு வருகின்றன. பெரும்பான்மையான தேசிய விளையாட்டு நிகழ்வுகளில்  'கடவுள் அரசியைக் காப்பாற்றட்டும்' பயன்படுத்தப்படுகிறது.

## விளையாட்டுக்களில் தற்போது பயன்படுத்தப்படும் பண்கள்

தற்போது கீழ்காணும், பாடல்கள் இசைக்கப்படுகின்றன:

### பல்விளையாட்டு நிகழ்வுகள்

*பொதுநலவாய விளையாட்டு நிகழ்வுகளில், இங்கிலாந்து அணி "ஜெருசலம்" என அறியப்படும் பாடலை 2010 முதல் வெற்றிகீதமாக பயன்படுத்துகின்றனர்.  2010 பொதுநலவாய விளையாட்டுக்களின்போது இதற்கான வாக்கெடுப்பு மக்களிடையே நடத்தப்பட்டு இப்பாடல் தேர்வானது. இந்த வாக்கெடுப்பில்  எடுத்துக்கொள்ளப்பட்ட மூன்று பாடல்கள்:  "கடவுள் அரசியைக் காப்பாற்றட்டும்", "ஜெருசலம்" மற்றும் "நம்பிக்கைக்கும் பெருமைக்குமான நாடு". இதில் 52% வாக்குகளைப் பெற்று ஜெருசலம்  வென்றது.

### ஒரு விளையாட்டு போட்டிகள்

*பன்னாட்டு காற்பந்து போட்டிகளில், இங்கிலாந்தின் தேசிய அணி தனது தேசியப் பண்ணாக பிரித்தானிய நாட்டுப்பண்ணை பயன்படுத்துகிறது.
*பன்னாட்டு ரக்பி யூனியன் போட்டிகளில், இங்கிலாந்தின் தேசிய அணி தனது தேசியப் பண்ணாக பிரித்தானிய நாட்டுப்பண்ணையும் போட்டி துவக்கத்தில்   "நம்பிக்கைக்கும் பெருமைக்குமான நாடு" பாடலையும் இசைக்கிறது.
*பன்னாட்டு ரக்பி லீக் போட்டிகளில், இங்கிலாந்தின் தேசிய அணி தனது தேசியப் பண்ணாக பிரித்தானிய நாட்டுப்பண்ணை பயன்படுத்துகிறது.
*பன்னாட்டு தேர்வுத் துடுப்பாட்டம் போட்டிகளில், இங்கிலாந்தின் துடுப்பாட்ட அணி 2003 முதல் "ஜெருசலம்" பண்ணைத் தனது துவக்க பண்ணாக பயன்படுத்தி வருகிறது.
*பன்னாட்டு லாக்ரோசு போட்டிகளில்,  இங்கிலாந்தின் ஆடவர் தேசிய அணி தனது தேசியப் பண்ணாக பிரித்தானிய நாட்டுப்பண்ணையும் மகளிர் அணி "நம்பிக்கைக்கும் பெருமைக்குமான நாடு" பாடலையும் இசைத்து வருகின்றன.

## சான்றுகோள்கள்

## வெளி இணைப்புகள்
*anthem4england campaign group

பகுப்பு:இங்கிலாந்து
மகர னகர மயக்கம்

[ம்] எழுத்தில் முடியும் சொல் வருமொழியின் முதலெழுத்து உயிரெழுத்தாக இருந்தால் [ன்] எழுத்தாக மாறும். 

எடுத்துக்காட்டு
* அற**ம் பா**ர்க்கும் ஆற்றின் நுழைந்து 
* அற**ன் அ**ழீஇ அல்லவை செய்தல் 
* அற**ன் வ**ரையான் (வரையான் என்னும் சொல்லிலுள்ள [வ] அரையுயிர்) 

தமிழில் இப்படி மயங்காத அஃறிணைச் சொற்கள் ஒன்பது எனத் தொல்காப்பியம் வரையறுத்துக் கூறுகிறது.  இவற்றிற்கு எடுத்துக்காட்டுகள் தருவதில் உரையாசிரியர்கள் வேறுபடுகின்றனர். 

உயர்திணைப் பெயர்கள் இவ்வாறு மாறுவதிலை.
: கந்தன் என்னும் சொல்லைக் கந்தம் என எழுதுவதில்லை.

1.உகின் , 2.செகின் , 3.விழன் , 4.பயின் , 5.அழன் , 6.புழன் , 7.குயின் , 8.கடான் , 9.வயான்  ஆகியவை அந்த 9 சொற்கள் என்று இளம்பூரணர் எடுத்துக்காட்டுகிறார். இவற்றில் உகின் என்னும் சொல்லை விட்டுவிட்டு எகின்  என்னும் சொல்லைச் சேர்த்து நச்சினார்க்கினியர் குறிப்பிடுகிறார்.
* நன்னூல் இதனை எழுத்துப்பொலி எனக் குறிப்பிடுகிறது. 
## அடிக்குறிப்பு

பகுப்பு:தமிழ் இலக்கணம்
பகுப்பு:எழுத்திலக்கணம்
ஐக்கிய இராச்சியத்தின் பிரதமர்

**பெரிய பிரித்தானியா மற்றும் வட அயர்லாந்தின் ஐக்கிய இராச்சியத்தின் பிரதமர் ** (*Prime Minister of the United Kingdom of Great Britain and Northern Ireland*)  ஐக்கிய இராச்சிய அரசுத் தலைவர் ஆவார். பிரதமரும் அவரது மூத்த அமைச்சர்களடங்கிய அமைச்சரவை ஆயமும் அவர்களது அரசாட்சியின் கொள்கைகள் மற்றும் செயல்பாடுகள் குறித்து அரசருக்கும்,  நாடாளுமன்றத்திற்கும்,  தங்கள் அரசியல் கட்சிக்கும் இவர்கள் மூலமாக வாக்காளப் பெருமக்களுக்கும் கூட்டாகப் பொறுப்பானவர்கள். தற்போதைய பிரதமராகப் பொறுப்பாற்றும் தொழிற் கட்சி தலைவர் கீர் இசுட்டார்மர் ஜூலை 5, 2024 அன்று அரசரால் நியமிக்கப்பட்டார்.

பிரித்தானியப் பிரதமராக முதலில் பணியாற்றியவர்  இராபர்ட் வால்போல் ஆவார். 1721இல் இவர் கருவூலத்தின் முதல் பிரபு என அழைக்கப்பட்டார். பிரதமர் என அழைக்கப்பட்ட முதல் பெருமை 1905இல் பணியாற்றிய சர் ஹென்றி கேம்ப்பெல் கானர்மேனுக்கு கிடைத்தது.  தமது பணிக்காலத்தில் பிரித்தானியப் பிரதமர்கள் 10 டௌனிங் சாலையில் வசிக்கின்றனர்.

## வாழும் முன்னாள் பிரதமர்கள்
ஐந்து முன்னாள் பிரித்தானியப் பிரதமர்கள் இன்றும் வாழ்ந்து வருகின்றனர்:


படிமம்:Theresa May 2015.jpg|தெரசா மே பணியில் 2017-2019, பிறப்பு 1956
படிமம்:John Major 1996.jpg|சர் ஜான் மேஜர் KG CH PC ACIBபணியில் 1990–1997, பிறப்பு 1943
படிமம்:TonyBlairBasra.JPG|டோனி பிளேர் பணியில் 1997–2007, பிறப்பு 1953
படிமம்:GordonBrown1234 cropped .jpg|கார்டன் பிரவுன் எம்பிபணியில் 2007–2010, பிறப்பு 1951
படிமம்:David Cameron official.jpg|டேவிட் கேமரன் பணியில் 2010 - 2016, பிறப்பு 1966
படிமம்:Boris Johnson official portrait (cropped).jpg|போரிஸ் ஜான்சன் பணியில் 2019-2022, பிறப்பு 1964
படிமம்:Liz Truss official portrait (cropped)2.jpg|லிஸ் டிரஸ் பணியில் 2022, பிறப்பு 1975


## சான்றுகோள்கள்

## வெளி இணைப்புகள்
* Number 10 official website
* Photos from the Prime Minister's Office
* The British Constitution A general introduction to the constitutional function of the UK Prime Minister
* Parliament of the United Kingdom. (2004). Official Website.
* Principal Ministers of the Crown: 1730–2006

பகுப்பு:ஐக்கிய இராச்சியத்தின் பிரதமர்கள்
சேற்று பூனைப்பருந்து

**சேற்று பூனைப்பருந்து** (*Western Marsh Harrier* - *Circus aeruginosus*) ஒரு வலசை போகும் வேட்டைப்பருந்து (Harrier) வகையாகும். சதுப்பு நிலங்களிலும் ஏரிகளிலும் நெல்வயல்களிலும் இப்பறவையைக் காணலாம். இவை நடு, வட ஐரோப்பாவில் இனப்பெருக்கும் செய்கின்றன. குளிர் காலத்தில் ஆப்பிரிக்காவுக்கும் இந்திய துணைக்கண்டத்துக்கும் வலசை வருகின்றன. இவை நீர்நிலைகளை ஒட்டிய காட்டுப் பகுதியில் தங்கிச் செல்கின்றன.

## உடல் தோற்றம்
* 48&nbsp;cm முதல் 58&nbsp;cm வரை நீளமுள்ளது.
* ஆண்: பறக்கும்போது இறக்கையின் உட்புறப் பகுதி செம்பழுப்பாகவும் அதன் நுனி கருப்பாகவும் இருக்கும்; அவற்றிற்கு இடைப்பட்ட பகுதி சாம்பல் நிறமாக இருக்கும். இறக்கையின் வெளிப்புறப் பகுதி கரும்பழுப்பாகவும் காணப்படும்.
* பெண்: முழுவதும் கரும்பழுப்பாகக் காணப்படும்; உச்சந்தலையும் இறக்கையின் மேல்முனையும் வெளிர் மஞ்சள் நிறத்திலிருக்கும்.
* முதிர்வடையாத பருந்து: முழுவதும் கரும்பழுப்பு நிறத்திலிருக்கும். பெண் பருந்துக்குரிய அடையாளமான வெளிர் மஞ்சள் தலை/இறக்கை இருக்காது.
* பொது: பார்வையாளரை நோக்கிப் பறந்து வரும்போது இறக்கை 'V' வடிவத்திலிருக்கும்.

## கள இயல்புகள்

* தரையிலோ புதரிலோ குட்டையான கம்பங்களிலோ நீண்ட நேரம் அமைதியாகக் காத்திருக்கும்; சில மீட்டர் உயரம் பறந்து நகங்களை நீட்டியவாறு தரையிறங்கும்.
* அனைத்துப் பருந்துகளும் வயல்வெளித் தரையிலேயே சேர்ந்து அடைந்து ஓய்வெடுக்கும்.
* வாத்து, உள்ளான் உள்ளிட்ட சிறு பறவைகளை வேட்டையாடுவோருக்கு நன்கு அறிமுகமான பருந்து இது. அடிபட்ட பறவையை வேடர்கள் வந்து எடுப்பதற்குள் கவர்ந்து சென்று விடும்.

## உணவு
சேற்று பூனைப்பருந்து, வழக்கமான பூனைப் பருந்து பாணியில் வேட்டையாடுகிறது. இரையைத் தேடும் போது தட்டையான திறந்த நிலத்தின் மீது தாழ்வாக சறுக்குகிறது. இதன் இறக்கைகள் ஆழமற்ற V- வடிவத்திலும் பெரும்பாலும் தொங்கும் கால்களுடனும் இருக்கும். இது சிறிய பாலூட்டிகள், சிறிய பறவைகள், பூச்சிகள், ஊர்வன மற்றும் தவளைகளை உணவாக உண்ணுகிறது.

## கலைச்சொற்கள்
rufous = செம்பழுப்பு; harrier = வேட்டைப்பருந்து; dark brown = கரும்பழுப்பு;

## மேற்கோள்கள்

பகுப்பு:ஐரோப்பியக் கொன்றுண்ணிப் பறவைகள்
பகுப்பு:பூனைப் பருந்துகள்
ரீம் ஃபவுண்டேசன் சேர்வர்

**டீம் ஃபவுண்டேசன் சேர்வர்** (ஆங்கிலம்: Team Foundation Server (TFS)) என்பது மூலக் கட்டுப்பாடு, தரவுச் சேகரிப்பு, அறிக்கையிடல், செயற்திட்ட மேலாண்மை கூறுகள், சேர்ந்தியங்கள் கூறுகளை உள்ளடக்கிய ஒரு மைக்ரோசாப்ட் மென்பொருள் ஆகும்.  இது மென்பொளுள் விருத்தியில், பிற மைக்ரோசாப்ட் மென்பொருகளோடு பெரிதும் பயன்படுத்தப்படுறது.  இதனை தனியாகவோ அல்லது விசுவல் சுரூடியோ டீம் சிசுடத்தின் பின் தளமாகவோ நிறுவிக் கொள்ளலாம்.

## அடிப்படை செயற்கூறுகள்
* check out, lock, check in, commit - எடுத்தல், பூட்டுதல், இடுதல், உறுதிப்படுத்தல்
* branch - கிளைத்தல்
* merge - இணைத்தல்
* conflict management - முரண் மேலாண்மை
* labeling - குறியிடுதல்
* release management - வெளியீடு மேலாண்மை
* shelving
* diff - வேறுபாடு
* visualization - காட்சிப்படுத்தல்
* workspace management - வேலையிட மேலாண்மை
* issue management

## வெளி இணைப்புகள்
*Team Foundation Server: At Work

பகுப்பு:திருத்தக் கட்டுப்பாடு
பகுப்பு:தனியுடைமை மென்பொருட்கள்
விராட பருவம்

மகாபாரதத்தின் 18 பருவங்களுள் நான்காவது **விராட பருவம்**. இப்பருவத்தில், 12 ஆண்டுகள் வனவாசம் முடித்து, ஒராண்டு தலைமறைவு வாழ்க்கை வாழ, பாண்டவர்கள், மத்சய நாட்டின் மன்னர் விராடன் அரண்மனையில், தருமர் விராட மன்னருடன் சொக்கட்டான் ஆடும் நண்பனாக கங்கன் எனும் பெயரிலும், திரௌபதி, விராட இராணி சுதேஷ்ணையின் சிகை அலங்காரம் செய்யும் பணிப்பெண்னாக சைரந்திரி என்ற பெயரிலும், பீமன் விராட அரண்மனை சமையல் கலைஞராக வல்லபன் எனும் பெயரிலும், அருச்சுனன் விராட இளவரசி உத்தரைக்கு நடனம் கற்றுத் தரும் ஆசிரியராக பிருகன்னளை எனும் பெயரிலும், நகுலன் அரண்மனை குதிரைகளை பராமரிக்கும் கிரந்திகன் எனும் பெயரிலும், சகாதேவன் அரண்மனை பசுக்களை பராமரிக்கும் தந்திரிபாலன் எனும் பெயரிலும்  வாழ்ந்தனர்.

## விராட பருவச் சம்பவங்கள்
சைரந்திரி எனும் திரௌபதி மேல் காமம் கொண்ட கீசகனை  பீமன் கொல்லுதல், விராட நாட்டின் எல்லைப்புறத்தை முற்றுகையிட்ட திரிகர்த்தர்களை வல்லபன் வேடத்தில் இருந்த வீமன் விரட்டி அடித்தல்,  கௌரவர்கள் விராட நாட்டில் புகுந்து பசுக்களைக் கவர்ந்து போதல், பிருகன்னளை வேடத்தில் இருந்த அருச்சுனன் உத்தரனுடன் கௌரவர்களை போரில் விரட்டியடித்தல்,  விராடனின் மகள் உத்தரையுடன் அபிமன்யுவின் திருமணம் ஆகியன விவரிக்கப்படுகிறது.

## விராட பருவம் கேட்பதன் சிறப்பு
பயிர்த்தொழில் சிறக்க, மழை பொழிய வேண்டி ஊர்களில், பாகவதர்கள் மூலம்   விராட பருவத்தை சொல்லக் கேட்பது தமிழ்நாட்டு இந்து மக்களின் தொல்நம்பிக்கையாகும்.

## உப பர்வங்கள்
* பாண்டவ பிரவேச பருவம்
* சமய பாலன பருவம்
* கீசக வதை பருவம்
* கோ கிரகண பருவம்
* வைவாகிக பருவம்

## பிரபல கலாசாரத்தில்
* விராட பருவம் (திரைப்படம்)

## இதனையும் காண்க
* கீசக வதம்
* பிருகன்னளை
* சைரந்திரி
* கங்கன்
* வல்லபன்
* கிரந்திகன்
* தந்திரிபாலன்

## மேற்கோள்

## வெளி இணைப்புகள்
*  Virata Parva Translation by Kisari Mohan Ganguli.

பகுப்பு:மகாபாரத பருவங்கள்
ஐக்கிய இராச்சியத்தின் அரசர்

**ஐக்கிய இராச்சியத்தின் மன்னர்** (*monarchy of the United Kingdom*)  (பொதுவாக  **பிரித்தானிய அரசர்**) ஐக்கிய இராச்சியம்,  கடல்கடந்த மண்டலங்களின் அரசமைப்புகள் ஆகியவற்றின் மன்னர் ஆவார். பாலினத்தைப் பொறுத்து பட்டப்பெயராக அரசர் அல்லது அரசி என்பது அமையும். அரசர் சார்லசு III பிரித்தானிய அரசராக 8&nbsp;செப்டம்பர் 2022 இல் பதவி ஏற்றார். அரசரும் பிரித்தானிய அரசக் குடும்பத்தினரும் பல்வேறு அலுவல்முறை, விழாக்காலங்களில் சார்பாளர், பேராண்மைக் கடமைகளை ஆற்றுகின்றனர்.  அரசர் நாட்டின் அரசமைப்புத் தலைவராக இருப்பதால் எச்சார்புமிலா விழாக்களில் மட்டுமே பங்கேற்கிறார்.  பிரித்தானிய அரசு வழங்கும் பல்வேறு விருதுகளையும் பதக்கங்களையும் வழங்குவதோடு நாட்டின் பிரதமரை நியமிப்பது போன்ற பணிகளையும் ஆற்றுகிறார். வழமைப்படி இவரே நாட்டின் படைத்துறை தலைமைத் தளபதியும் ஆவார்.  ஐக்கிய இராச்சியத்தின் முறையான செயல்பாட்டு அதிகாரம் மன்னரின் விருப்பப்படி இருப்பினும்  நாடாளுமன்றத்தில் இயற்றப்படும் சட்டங்களுக்குட்பட்டும் வழக்கங்களுக்கும் முன்னுதாரங்களுக்கும் கட்டுப்பட்டே  இவற்றைச் செய்ய முடியும்.

## வெளி இணைப்புகள்
* Official website of the British Monarchy
* Official YouTube channel

பகுப்பு:பிரித்தானியப் பேரரசு
பகுப்பு:இராச்சியங்கள்
பகுப்பு:பிரித்தானிய அரசர்கள்
தேசிய பழங்களின் பட்டியல்

ஒவ்வொரு நாட்டிற்கும் ஒவ்வொரு தேசியக் கொடி, தேசிய கீதம், தேசிய விலங்கு, தேசியப் பறவை, தேசிய மலர் இருப்பது போல தேசியப் பழமும் இருக்கிறது.  கீழே வெவ்வேறு நாடுகளின் தேசிய பழங்களின் பட்டியல் அகரவரிசைப்படி கொடுக்கப்பட்டுள்ளது.

## தேசியப் பழங்கள்

## இவற்றையும் பார்க்க
*தேசியப் பறவைகளின் பட்டியல்
*தேசியக் கொடிகளின் பட்டியல்

## உசாத்துணைகள்

பகுப்பு:தாவரவியல் பட்டியல்கள்
பகுப்பு:பழங்கள்
கதிரலைக் கும்பா குறுக்கு வெட்டு

**கதிரலைக் கும்பா குறுக்கு வெட்டு** (radar cross-section, RCS) என்பது பொருள் ஒரு கதிரலைக்கும்பா மூலம் எவ்வாறு கண்டறிய முடியும் என்பதன் அளவீடாகும். அதிக கதிரலைக் கும்பா குறுக்கு வெட்டு (RCS) ஒரு பொருளை எளிதில் கண்டறியக்கூடியது என்று குறிக்கிறது.

ஒரு பொருள் கதிரலைக்கும்பா சக்தியை ஒரு வரையறுக்கப்பட்ட அளவு பிரதிபலிக்கிறது.வெவ்வேறு காரணிகள் ஏராளமான மூல மின்காந்த சக்தியை எவ்வளவு திரும்ப அனுப்புகிறது என்று தீர்மானிக்கின்றன. அவை

*இலக்கு உருவாக்கப்பட்டிருக்கும் பொருள்
*இலக்கின் அறுதி அளவு
*இலக்கின் ஒப்பு நோக்கத்தக்க அளவு
*நேர்வு கோணம்
*பிரதிபலிக்கின்றன கோணம்

## மேற்கோள்கள்

பகுப்பு:கதிர் மருத்துவம்
தொல்காப்பியம் புறத்திணையியல் செய்திகள்

வாழ்க்கையை அகப்பொருள் என்றும், புறப்பொருள் என்றும் பகுத்துக் காண்பது தமிழர் நெறி. அகப்பொருளை அகத்திணை என்றும், புறப்பொருளைப் புறத்திணை என்றும் தொல்காப்பியம் குறிப்பிடுகிறது. புறத்திணை என்பது பொதுவாழ்க்கை. இந்தப் பொதுவாழ்க்கைப் பாங்கைக் கூறுவது இந்தப் புறத்திணையியல். அகத்திணையை 7 பிரிவுகளில் தொகுத்துக்கொண்ட தொல்காப்பியம் புறத்திணையையும் 7 பிரிவுகளாகக் கொள்கிறது. அத்துடன் அகத்திணையையும் புறத்திணையையும் ஒப்பிட்டும் காட்டுகிறது. புறத்திணைச் செய்திகள் 30 நூற்பாக்களில் சொல்லப்பட்டுள்ளன. 

## செய்திகள்
# வெட்சித் திணை 14 வகை என்றும் அதன் துறைகள் 21 என்றும் கூறித் தொகுத்துக் காட்டப்பட்டுள்ளது. 
# வஞ்சித் திணையின் துறைகள் 13.  
# உழிஞைத் திணை 8 வகை என்றும் 12 துறைகளைக் கொண்டது என்றும் காட்டப்படுகிறது.  
# தும்பைத் திணையின் பகுதிகள் இரண்டு. துறைகள் 12.  
# வாகைத் திணையின் வகைகள் ஏழு. துறைகள் இரு பகுதிகளில் ஒன்பதாக உள்ளன.  
# காஞ்சித் திணை என்பது தொல்காப்பியத்தில் நிலையில்லாத உலக வாழ்க்கை பற்றிய செய்திகளைக் கூறுவது.  
# பாடாண் திணை என்பது ஆண்மகனையும், கடவுளையும் பாடுவது.  

## துறை-விளக்கம், அகர வரிசை
* தொல்காப்பியம், புறத்திணை இயல், துறை விளக்கம்

## அடிக்குறிப்புகள்

பகுப்பு:புறப்பொருளிலக்கணம்
பகுப்பு:தொல்காப்பியம்
அகச்சிகப்பு அலைமாலை

**அகச்சிகப்பு அலைமாலை**  () என்ற சொல் அகச்சிவப்பு உணரிகளுக்கு பொருட்கள் எப்படித் தெரிகின்றன என்று விவரிக்கப் பாதுகாப்பு விஞ்ஞானிகள் மற்றும் இராணுவத்தால் பயன்படுத்தப்படுகிறது. அகச்சிகப்பு அலைமாலை பல காரணிகளைச் சார்ந்துள்ளது. அவை பொருளின் அளவு மற்றும் அமைப்பு, வெப்பநிலை, காலற்றிறன் (கதிர் வீச்சுத் திறன்), பொருளின் புறப்பரப்பிலிருந்து வெளிப்படும் கதிரொளி, வானொளி, புவியொளி போன்ற புறமூலங்களின் பிரதிபலிப்பு காட்சிப் பின்புலம் அகச்சிவப்பு உணரியின் அலைக்கற்றை.

## சான்றுகள்

பகுப்பு:ஒளியியல் தொடர்பான குறுங்கட்டுரைகள்
த மோட்டர்சைக்கிள் டைரீஸ்

***த மோட்டர்சைக்கிள் டைரீஸ் *** (ஆங்கிலம் - The Motorcycle Diaries) 2004 இல் வெளியான செ குவேராவின் வாழ்க்கை வரலாற்றுத் திரைப்படமாகும். இத்திரைப்படம் அதேப் பெயரிலான, குவேராவினால் எழுதப்பட்ட, புதினத்தினைத் தழுவி எடுக்கப்பட்டதாகும். வால்டர் சால்ஸ் ஆல் இயக்கப்பட்டது. கேல் கார்சியா பெர்னால், ராட்ரிகோ டெ லா செர்னா, மெர்செடெஸ் மொரான், சான் பியேர் நொஹெர், செர்ஜியோ போரிஸ், பகுன்டோ எஸ்பினோசா, மியா மேஸ்ட்ரோ ஆகியோர் நடித்துள்ளனர். சிறந்த அசல் பாட்டிற்கான அகாதமி விருதினை வென்றது. சிறந்த திரைப்படத்திற்கான பாஃப்டா விருதினையும் வென்றது.

## வெளியீட்டுத் தேதிகள்
* ஐக்கிய அமெரிக்கா: சனவரி 15, 2004 (சன்டான்ஸ் திரைப்படத் திருவிழா)
* பிரான்ஸ்: சூலை 7, 2004
* அர்ஜென்டீனா: சூலை 29, 2004
* ஐக்கிய இராச்சியம்: ஆகத்து 27, 2004
* ஐக்கிய அமெரிக்கா: செப்டம்பர் 24, 2004
* சிலி:  அக்டோபர் 21, 2004
* செருமனி: அக்டோபர் 28, 2004

## பாராட்டு
*த மோட்டர்சைக்கிள் டைரீஸ்* 2004இல் சன்டான்ஸ் திரைப்படத் திருவிழாவில் பெரிதுமாக பாராட்டப்பட்டது.

## மேற்கோள்கள்

## வெளி இணைப்புகள்

* 
* Official Trailer 
* 
* 
* 
* 
* How Has the World Changed You ?  - Personal Travel Testimonials
* Che's Route Revisited on Authentic Period Norton Motorcycles
* NPR Audio Report: Film Looks at Twentysomething Che Guevara by David Edelstein

#### செய்தி நிபுணர்கள்
* Walter Salles, The Motorcycle Diaries  by Michelle Bryant, *IFP*, Oct 5 2004
* On the Trail of the Young Che Guevara *The New York Times*, December 19, 2004
* A Rebel-to-be Takes to the Road. Viva Che! *San Francisco Chronicle*, October 1, 2004
*Take Inspiration From Che and Discover South America by *Easier Travel*, June 3, 2009
* The Motorcycle Diaries: How Ernesto turned into Che Guevara  by Stephen Philip, *Socialist Worker*, August 2004
* Motorcycle Diaries: Che Guevara and the Romance of Revolution by Megan Cornish, *Freedom Socialist*, December 2004

பகுப்பு:2004 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:செருமானியத் திரைப்படங்கள்
பகுப்பு:பிரெஞ்சுத் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
டபாங் 2

***டபாங் 2 (Dabangg 2)*** 2012 ஆம் ஆண்டு வெளியான இந்தி மொழித் திரைப்படமாகும். இத்திரைப்படம் அர்பாஜ் கான் இயக்கத்தில், சல்மான் கான் நடிப்பில் வெளிவந்தது. இத்திரைப்படத்தின் ஆக்கச் செலவு  180 கோடி ஆகும்.

## குறிப்புகள்

## மேற்கோள்கள்

## வெளியிணைப்புகள்
* ''Dabangg 2'' at Bollywoodhungama.com
* 

பகுப்பு:2012 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
கன்னடப் பிரபா

**கன்னடப் பிரபா** த நியூ இந்தியன் எக்சுபிரசு குழுமத்தால் வெளியிடப்படும் கன்னட மொழி நாளேடு ஆகும். இது பெங்களூர், மங்களூர், சிவமோகா, ஐதரபாது ஆகிய நகரங்களிலிருந்து வெளியாகிறது. கர்நாடக ஊடக அகாதெமி விருதினை மூன்று முறை பெற்றுள்ளது.

## மேற்கோள்கள்


## இணைப்புகள்
* கன்னடப் பிரபா தளம்

பகுப்பு:கன்னட நாளிதழ்கள்
சுவாங்சீ

thumb
**சுவாங்சீ சவு** (ஆங்கிலம்: Zhuang Zhou, சீனம்: 庄子) முதன்மை சீன செவ்வியல் மெய்யியலாளர்களில் ஒருவர்.  கிமு 4 ஆம் நூற்றாண்டில் போரிடும் நாடுகள் காலத்தில் இவர் வாழ்ந்தார். இக் காலப் பகுதியே சீன மெய்யியலில் பெரும் எழுச்சி நிகழ்ந்த நூறு சிந்தனைப் பள்ளிகள் காலம் ஆகும்.  சுவாங்சீ என்று முக்கிய ஐயுறவியல் பார்வையை முன்வைக்கும் மெய்யியல் நூலை இவர் எழுதினார், அல்லது முதன்மையாகப் பங்களித்தார்.

பகுப்பு:சீன மெய்யியலாளர்கள்
பகுப்பு:சீன அரசின்மைவாதிகள்
பகுப்பு:கிமு 4 ஆம் நூற்றாண்டு மெய்யியலாளர்கள்
டீசல் சுழற்சி

250px|thumbnail|கார்னாட் வெப்ப இயக்க பொறி
350px|thumbnail|டீசல் சுழற்சியின் அழுத்த- பரும விளக்க படம்
**டீசல் சுழற்சி** என்பது அழுத்த எரிபற்றல் முன் பின்னியக்க உந்துதண்டு உள் எரி பொறியில் பயன்படும் ஒர் வெப்பஇயக்கச் சுழற்சி ஆகும். இது 1897ஆம் ஆண்டு ருடால்ப் டீசல் என்பவரால் கண்டுபிடிக்கப்பட்டது. இங்கு மாறாத அழுத்ததில் எரிதல் (combustion) நடைபெறுகிறது. அதாவது வெப்ப இயக்க சுழற்சியின் போது அழுத்தத்தை மாறிலியாக வைத்துக்கொண்டு எரிதல் நிகழ்ச்சி நடைபெறுகிறது. இந்த சுழற்சியில் இரண்டு மாறா பரும நிலையில் வெப்பமாக்கல் நிகழ்வும் இரண்டு அகவெப்பமாறா நிலையில் பருமன் சுருங்குதல் மற்றும் விரிவடைதல் நிகழ்வும் நடைபெறுகிறது இதனை அழுத்த- பருமன் விளக்க படம் மூலம் எளிதாக புரிந்துகொள்ள இயலும்.

## '''வழிமுறை'''

:வழிமுறை 1-2 : அகவெப்பமாறா நிலையில் பருமன் அளவு சுருங்கும் நிகழ்வு

:வழிமுறை 2-3 : மீளக்கூடிய மாறா அழுத்தநிலையில் வெப்பமாக்கல் நிகழ்வு

:வழிமுறை 3-4 : அகவெப்பமாறா நிலையில் பருமன் அளவு விரிவடைதல் நிகழ்வு

:வழிமுறை 4-1 : மீளக்கூடிய மாறா அழுத்தநிலையில் குளிர்விக்கும் நிகழ்வு

இந்த வழிமுறையின் மூலமாக டீசல் வெப்ப இயக்க பொறி இயங்குகிறது. இது வெப்ப ஆற்றலை வேலை ஆற்றலாக மாற்ற உதவுகிறது.

:Wஉள்  - என்பது வாயு சுருங்குவதன் மூலமாக உந்துதண்டினால் செய்யப்பட்ட வேலை ஆற்றல்
:Qஉள்  - என்பது டீசல் அல்லது எரிபொருள் மூலமாக உருவாக்கப்பட்ட வெப்ப ஆற்றல்
:Wவெளி - என்பது வாயு விரிவடைதன் மூலமாக உந்துதண்டினால் செய்யப்பட்ட வேலை ஆற்றல்
:Qவெளி - என்பது மீதமுள்ள எரிபொருளின் வெப்ப ஆற்றல்

::*உள்* என்பது உள்ளீட்டையும் *வெளி* என்பது வெளியீட்டையும் குறிக்கும்.

## மேற்கோள்கள்

பகுப்பு:தானுந்து தொழில்நுட்பம்
பகுப்பு:வெப்பவியக்கவியல் சுழற்சிகள்
வெப்ப பயன்திறன்

வெப்ப இயக்கவியலில் **வெப்ப பயன்திறன்** (*thermal efficiency*. \eta_{th} \,) என்பது வெப்ப ஆற்றலை பயன்படுத்தும் ஒரு சாதனத்தின் பரிமாணமற்ற செயல்திறன் அளவீடாகும். உள் எரி பொறி, நீராவிப் பொறி, கொதிகலன், உலைக்களம், குளிர்பதனச் சாதனம் போன்ற உபகரணங்களில் செயல்திறனை அளவிட பயன்படுகின்றது.

பகுப்பு:வெப்ப இயக்கவியல்
அரிந்தம் சௌத்திரி

**அரிந்தம் சௌத்திரி** (*Arindam Chaudhuri* ) ஓர் இந்திய பொருளியலாளரும் எழுத்தாளரும் ஆவார். இந்தியத் திட்டமிடல் மற்றும் மேலாண்மைக் கழகத்தில் அமைந்துள்ள *ஐஐபிஎம் திங்க் டாங்க்*கின் இயக்குநரும் ஆவார்.  திரைப்படத் தயாரிப்பாளராக மூன்று தேசியத் திரைப்பட விருதுகளை வென்றுள்ளார்.

## வாழ்க்கை வரலாறு
இந்தியத் திட்டமிடல் மற்றும் மேலாண்மைக் கழகத்தை 1973இல் நிறுவிய மலயேந்திர கிசோர் சௌத்திரியின் மகனாவார். இவர் தமது பட்டமேற்படிப்பு பட்டயத்தை இதே கழகத்தில் 1992ஆம் ஆண்டில் பெற்றார். பின்னர் இக்கழகத்தின் பொருளியல் ஆய்வு மற்றும் மேம்பட்ட கல்வி மையத்தின் கௌரவ தலைவராக பொறுப்பேற்றார். 2004ஆம் ஆண்டில் இந்திய அரசின் திட்டக் குழுவில் சமூக மற்றும் வேளாண்மைத்துறை கலந்தாய்வுக் குழுவில் பணியாற்றினார். சமூகத்துறை அமைப்பான *பிளான்மான் கன்சல்டிங் மற்றும் கிரேட் இந்தியன் டிரீம் பவுண்டேசனை* நிறுவினார். i1 சூப்பர் சீரீஸ் தானுந்து விளையாட்டில் தில்லிக்கான உரிமத்தின் உரிமையாளர் ஆவார்.
### சர்ச்சைகள்
சித்தார்த்த தேப் எழுதிய *தி கிரேட் கேட்ஸ்பி: எ ரிச் மேன் இன் இந்தியா* என்ற நூலில் அரிந்தம் சௌத்திரி குறித்து எழுதியிருந்தார்; இதிலிருந்து சில பகுதிகளை பெப்ரவரி 2011இல் *கேரவன்* ஆங்கில இதழ் வெளியிட்டுருந்தது. இப்பகுதி தமக்கு *மிகுந்த துன்புறுத்தலையும் மனப்புண்ணையும்* ஏற்படுத்தியிருப்பதாக  கேரவன் இதழ், சித்தார்த்த தேப், மற்றும் பதிப்பகம் பென்குயின் புக்சு மீது அரிந்தம் தொடுத்த வழக்கின் தொடர்பாக இப்பகுதிகள் நீக்கப்பட்டன. பெப்ரவரி 15, 2013 இல் இந்திய திட்டமிடல் மற்றும் மேலாண்மைக் கழகத்தை விமரிசனம் செய்த 73 உரலிகளை (சமச்சீர் வளக் குறிப்பான்கள்) நீதிமன்ற வழக்கு ஒன்றின் மூலம் தடை செய்தார். தடை செய்யப்பட்டவற்றில்  இக்கழக்கத்தை குறித்த வழிகாட்டுதல்களைக் கொண்ட பல்கலைக்கழக மானியக் குழுவின்  பக்கம், செய்தித்தாள்களில் வந்த செய்திகள், நுகர்வோர்நல மன்றங்கள், அங்கத வலைப்பதிவுகள் என்பனவும்  இணைய செய்தி வலைத்தளங்களும்  அடக்கமாக இருந்தது இணையத்தில் பெரும் பரபரப்பை ஏற்படுத்தியது.
### திரைப்படத் தயாரிப்பு
அரிந்தம் தயாரித்த முதல் திரைப்படம் *ரோக் சகோ தோ ரோக் லோ*  (தடுக்க முடிந்தால் தடு). இவரது நிறுவனமான பிளான்மேன் மோசன் பிக்சர்சு வங்காளமொழித் திரைப்படம்  *சாஞ்ச்பாதிர் ரூப்கதாரா* (2002), *தோசார்* (2006) மற்றும்  தேசியத் திரைப்பட விருது பெற்ற *ஃபால்த்து* (2006) ஆகியவற்றைத் தயாரித்தது. தொடர்ந்து  *மித்தியா* (2008) என்ற இந்தித் திரைப்படத்தை தயாரித்தது. மற்றொரு திரைப்படமான *தி லாஸ்ட் லியர்* ஆங்கிலத்தில் எடுக்கப்பட்ட சிறந்த திரைப்படமாக 2009இல் தேசிய விருது வென்றது.

## எழுத்தாக்கங்கள்
அரிந்தம் சௌத்திரி ஐந்து நூல்களை எழுதியுள்ளார்:
* *டிஸ்கவர் தி டயமண்டு இன் யூ* (உங்களிலுள்ள வைரத்தைக் கண்டறிக)
* *கவுன்ட் தி சிக்கன்சு பிபோர் தே ஹேட்ச்* (முட்டை பொறிவதற்கு முன்னரே கோழிகளை எண்ணுங்கள்)
* *தி கிரேட் இந்தியன் டிரீம்: ரெஸ்டோரிங் பிரைடு டு எநேசன் பிட்ரேய்டு*   (இந்தியப் பெருங்கனவு: ஏமாற்றப்பட்ட நாட்டிற்கு பெருமையை மீட்க)
* *தார்ன்ஸ் டு காம்பெடீசன்* (போட்டிக்கு தடைக்கற்கள்)
* *கல்ட்: லீடர்சிப் அண்ட் பிசினசு ஸ்ட்ரடஜி* (வழிமுறை: தலைமையும்  வணிக யுக்தியும்)

## சான்றுகோள்கள்

## வெளி இணைப்புகள்
* Arindam Chaudhuri's website
* The Great Indian Dream Foundation official website
* Planman Consulting's official website

பகுப்பு:வங்காள எழுத்தாளர்கள்
பகுப்பு:இந்தியப் பொருளியலாளர்கள்
பகுப்பு:வாழும் மக்கள்
பகுப்பு:1971 பிறப்புகள்
பகுப்பு:வங்காள மக்கள்
அம்பாறை தேர்தல் தொகுதி

**அம்பாறை தேர்தல் தொகுதி** (*Ampara Electorate*) என்பது மார்ச் 1960 முதல் பெப்ரவரி 1989 வரை இலங்கையில் நடைமுறையில் இருந்த தேர்தல் தொகுதியாகும். இத்தேர்தல் தொகுதி இலங்கையின் கிழக்கு மாகாணத்தில், மட்டக்களப்பு மாவட்டத்தில் அம்பாறை நகரையும் அதைச் சுற்றியுள்ள ஊர்களையும் உள்ளடக்கியதாகும்.

1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. இதற்கமைய, 1989 தேர்தலில் அம்பாறை தேர்தல் தொகுதி அம்பாறை தேர்தல் மாவட்டத்தில் உள்ளடக்கப்பட்டது.

## 1960 (மார்ச்) தேர்தல்கள்
19 மார்ச் 1960 இல் நடைபெற்ற 4வது நாடாளுமன்றத் தேர்தல் முடிவுகள்:

## 1960 (சூலை) தேர்தல்கள்
20 சூலை 1960 இல் நடைபெற்ற 5வது நாடாளுமன்றத் தேர்தல் முடிவுகள்:

## 1965 தேர்தல்கள்
22 மார்ச் 1965 இல் நடைபெற்ற 6வது நாடாளுமன்றத் தேர்தல் முடிவுகள்:

## 1970 தேர்தல்கள்
27 மே 1970 இல் நடைபெற்ற 7வது நாடாளுமன்றத் தேர்தல் முடிவுகள்:

## 1977 தேர்தல்கள்
21 சூலை 1977 இல் நடைபெற்ற 8வது நாடாளுமன்றத் தேர்தல் முடிவுகள்:

## இவற்றையும் பார்க்க
*மட்டக்களப்பு தேர்தல் மாவட்டம்
*அம்பாறை தேர்தல் மாவட்டம்

## மேற்கோள்களும் குறிப்புகளும்

பகுப்பு:இலங்கையின் முன்னாள் தேர்தல் தொகுதிகள்
பகுப்பு:அம்பாறை மாவட்டம்
இந்தியத் திட்டமிடல் மற்றும் மேலாண்மைக் கழகம்

**இந்தியத் திட்டமிடல் மற்றும் மேலாண்மைக் கழகம்**அல்லது **ஐஐபிஎம்** (*Indian Institute of Planning and Management*, **IIPM**) புதுதில்லியைத் தலைமையகமாகக் கொண்டு இந்தியாவெங்கும் 18 கிளைகளைக் கொண்ட தனியார் மேலாண்மை பள்ளி ஆகும். மலேயேந்திர கிசோர் சௌத்திரியால் 1973இல் துவங்கப்பட்ட இந்நிறுவனம் தேசிய பொருளியல் திட்டமிடல், தொழில் முனைவு ஆகிய துறைகளில் பட்டப்படிப்பு, பட்டமேற்படிப்பு மற்றும் முனைவர் கல்வித்திட்டங்களை வழங்கி வருகிறது. ஊழியர் கல்வித் திட்டங்களில் பதிவுறா கல்வியும் வெளிநாட்டு மேலாண்மைப் பள்ளிகளுக்கு சுற்றுலாவும் இடம் பெறுகிறது. கடந்த காலங்களில் தான் வெளியிட்ட விளம்பரங்களால் ஐஐபிஎம் சர்ச்சைகளுக்கு உள்ளானது. 2011இல், ஐஐபிஎம் இந்தியாவில் 5வது சிறந்த வணிகப் பள்ளியாக தரவரிசையில் இடம் பெற்றது.

இந்தியாவில் பல்கலைக்கழக கல்வியின் சீர்தரத்திற்கு பொறுப்பான அரசு அமைப்பான பல்கலைக்கழக மானியக் குழு, ஐஐபிஎம் அங்கீகரிக்கப்பட்ட கல்வி நிறுவனம் அல்ல எனவும் இதன் தொழினுட்ப கல்வித்திட்டங்கள் செல்லுபடியாகாதெனவும் அடிக்கடி பொது அறிக்கைகளை வெளியிட்டுள்ளது. இதற்கு எதிர்வினையாக ஐஐபிஎம் தான் பட்டம் எதுவும் வழங்குவதில்லை எனவும் தன்னை பல்கலைக்கழகம் என்று கூறிக்கொள்வதில்லை என்றும் அறிக்கை விட்டுள்ளது.

தற்போது இக்கல்வி நிறுவனம் 18 கிளைகளை நிறுவியுள்ளது: குர்காவுன், நொய்டா, பெங்களூரு, சென்னை, அகமதாபாத், கொல்கத்தா, சண்டிகர், ஐதராபாது, புனே, இலக்னோ, இந்தூர், புவனேசுவர், போபால், ஜெய்ப்பூர், தேராதூன், மற்றும் கொச்சி.

இதன் நிறுவன இயக்குநராக முனைவர். எம். கே. சௌத்திரியும் கௌரவ துறைத்தலைவராக இவரின் மகன் அரிந்தம் சௌத்திரியும் பொறுப்பேற்றுள்ளனர்.

## சான்றுகோள்கள்

## வெளி இணைப்புகள்
* Official IIPM Website
* IMI Belgium

பகுப்பு:இந்திய மேலாண்மை பள்ளிகள்
பகுப்பு:தில்லி
கன்னடக் கொடி

**கன்னடக் கொடி** இரு நிறங்களைக் கொண்டது. சம அளவில் பிரிக்கப்பட்டு மேல் பகுதியில் மஞ்சள் நிறமும், கீழே சிவப்பு நிறமும் கொண்டது. இக்கொடியை **கர்நாடகக் கொடி** என்றும் அழைக்கின்றனர், மஞ்சள் அமைதியையும் சிவப்பு வீரத்தையும் குறிக்கின்றன. இக்கொடி அதிகாரப்பூர்வமாக ஏற்கப்பட்டது அல்ல என்றாலும், பரவலாக அறியப்படுகிறது. மஞ்சள் நிறம் மஞ்சளையும் சிவப்பு குங்குமத்தையும் குறிக்கின்றன, 
## வரலாறு
1926இல் 60 க்கும் மேற்பட்ட ஆங்கிலக் கவிதைகளைக் கன்னடத்துக்கு மொழிபெயர்த்ததற்காக நினைவுகூரப்படுபவரான, கன்னட எழுத்தாளர் பி. எம். ஸ்ரீகாந்தையாவின் கன்னடத பாவூடா (கன்னடக் கொடி/ பதாகை, 1938) என்ற கவிதையே கன்னடக் கொடி என்ற கருத்தாக்கத்தைத் தொடங்கிவைத்ததாக கருதப்படுகிறது. 

கர்நாடகத்தின் பல்வேறு கன்னட அமைப்புகளை ஒருங்கிணைப்பதற்காக 1966 இல் தொடங்கப்பட்ட கர்நாடக சம்யுக்த ரங்கா (கர்நாடக ஐக்கிய முன்னணி) என்ற அமைப்பின் செயலாளரான ராமமூர்த்தி, செயல்பாட்டாளர்களின் நோக்கங்களை வெளிப்படுத்துவதற்கும் கன்னடம் பேசும் மக்களை ஒன்றுதிரட்ட ஒரு கொடி அவசியம் என்று கருதினார். கன்னட அமைப்புகளுடன் நடந்த சில பேச்சுவார்த்தைகளுக்குப்பின், அவர் செவ்வக வடிவம் கொண்ட, கிடைமட்டவாக்கில் இரண்டாகப் பிரிந்த, மேல்பகுதி வெளிர் மஞ்சள் நிறத்திலும் அடிப்பகுதி சிவப்பு நிறத்திலும் அமைந்த கொடியொன்றினை வடிவமைத்தார். பின்பு 1966 இல் ராமமூர்த்தி கன்னட பட்சா என்ற கட்சி துவங்கப்பட்டபோது  தான் வடிவமைத்திருந்த இக்கொடியை பயன்படுத்தி்க்கொண்டார். அடுத்த ஆண்டில் விபத்து ஒன்றில் அவர் காலமானதையடுத்து, அவரது கட்சியும் முடிவுக்கு வந்தது. அதிலிருந்து, அவரது கொடி கன்னட ஆர்வலர்களால் தாராளமாகப் பயன்படுத்தப் பட்டுவருகிறது.பின்னாளில் கர்நாடக மாநிலம் உருவான நாளான கர்நாடக ராசோற்சவத்தின்போது இக்கொடி பயன்படுத்தப்படுகிறது. கர்நாடக அரசுக் கட்டிடங்களில் இந்திய அரசின் கொடியின் கீழே பறக்கவிடப்படும். அந்நாளில் கன்னட மொழி நூல்களை வெளியிட்டும், கவிஞர்களுக்கு விருதுகள் வழங்கியும் கொண்டாடுவர்.

## மேற்கோள்கள்

## மேலும் பார்க்கவும்
* கர்நாடக ராசோற்சவம்
* கன்னட இலக்கிய மன்றம்
* கன்னட இலக்கிய மாநாடு

பகுப்பு:கொடிகள் (சின்னம்)
பகுப்பு:கர்நாடகம்
பகுப்பு:கர்நாடக அரசு
பகுப்பு:இந்தியாவின் கொடிகள்
85ஆவது அகாதமி விருதுகள்

**85ஆவது அகாதமி விருதுகள்** விழா (**ஆஸ்கார்கள்** என்று பொதுவாக அழைக்கப்படுகிறது) பெப்ரவரி 24, 2013 அன்று நிகழ்ந்தது. ஐக்கிய அமெரிக்காவில் 2012 ஆம் ஆண்டில் வெளியான சிறந்த திரைப்படங்களுக்கு விருதுகள் வழங்கப்பட்டன. இவ்விழா டால்பி திரையரங்கு, ஹாலிவுட், லாஸ் ஏஞ்சலஸ், கலிபோர்னியாவில் நடந்தது. செத் மெக்ஃபார்லேன் முதல்முறையாக இவ்விழாவினை எடுத்து நடத்தினார். 76ம் அகாதமி விருதுகளுக்கு அடுத்து அதிகம் பார்க்கப்பட்ட அகாதமி விழா இதுவே. 2004இல், இதனை 42.40 மில்லியன் பார்வையாளர்கள் கண்டுகளித்தனர்.

ஆங் லீக்கான சிறந்த இயக்குனருக்கான அகாதமி விருதினையும் சேர்த்து, *[[பையின் வரலாறு (திரைப்படம்)|லைப் ஆஃப் பை]]* அதிகபட்சமாக நான்கு விருதுகளை வென்றது. சிறந்த திரைப்படத்திற்கான அகாதமி விருதினையும் சேர்த்து.*[[ஆர்கோ (2012 திரைப்படம்)|, ஆர்கோ]]* மூன்று விருதுகளை வென்றது. *லெஸ் மிசரபில்ஸ்* திரைப்படமும் மூன்று விருதுகளை வென்றது. *[[சாங்கோ அன்செயின்டு]]*, *லின்கன்* மற்றும் *[[ஸ்கைஃபால்]]* ஆகிய திரைப்படங்கள் இரண்டு விருதுகளை வென்றன. மற்ற விருதுகளை *[[சில்வர் லைனிங்சு பிளேபுக்]]*, *பிரேவ்*, *சீரோ டார்க் தெர்டி*, *அன்னா கரினினா*, *சியர்சிங் ஃபொர் இன்னொசென்ட் மேன்*, *இனொசென்டே*, *கர்பியூ*, *அமோர்*, மற்றும் *பேபர்மேன்* ஆகியவை வென்றன.

## விருதுகள்

சனவரி 10, 2013 அன்று 85வது அகாதமி விருதுகளுக்குத் தேர்ந்தெடுக்கப்பட்டவர்கள், நேரம் காலை 5:30 மணி PST (13:30 UTC) (காலை 8:30 EST), அறிவிக்கப்பட்டனர். கலிபோர்னியா பெவெர்லி ஹில்ஸ்சிலுள்ள சாமுவேல் கோல்ட்வின் திரையரங்கில் அறிவிக்கப்பட்டது.

*[[லிங்கன் (2012 திரைப்படம்)|லிங்கன்]]* திரைப்படம் அதிகபட்சமாக பன்னிரண்டு விருதுகளுக்கு தேர்ந்தெடுக்கப்பட்டது. மேலும் *[[பையின் வரலாறு (திரைப்படம்)|லைஃப் ஆப் பை]]* பதினொன்று விருதுகளுக்கு தேர்ந்தெடுக்கப்பட்டது.

### விருதுகள் பட்டியல்
விருதுகளை வென்றவர்கள் **தடித்த எழுத்துக்களால்** காட்டப்பட்டுள்ளனர். 


;Notes
# *[[ஸ்கைஃபால்]]* மற்றும் *சீரோ டார்க் தெர்டி* சிறந்த இசை இயக்கத்திற்கான அகாதமி விருதினைப் பகிர்ந்தன. அகாதமி விருதுகள் வரலாற்றில் இது நிகழ்வது ஆறாவது முறையாகும்.


## பல்வேறு பரிந்துரைகள் மற்றும் விருதுகள் வென்ற திரைப்படங்கள்

பின்வரும் 15 திரைப்படங்கள் ஒன்றிற்கும் மேற்பட்ட விருதுகளுக்கு பரிந்துரை செய்யப்பட்டன:

* 12 பரிந்துரைகள்: *[[லிங்கன் (2012 திரைப்படம்)|லிங்கன்]]*
* 11 பரிந்துரைகள்: *[[பையின் வரலாறு (திரைப்படம்)|லைப் ஆஃப் பை]]*
* 8 பரிந்துரைகள்: *லெஸ் மிசெரபில்ஸ்* மற்றும் *[[சில்வர் லைனிங்சு பிளேபுக்]]*
* 7 பரிந்துரைகள்: *[[ஆர்கோ (2012 திரைப்படம்)|ஆர்கோ]]*
* 5 பரிந்துரைகள்: *அமோர்*, *[[சாங்கோ அன்செயின்டு]]*, *[[ஸ்கைஃபால்]]*, மற்றும் *சீரோ டார்க் தெர்டி*
* 4 பரிந்துரைகள்: *அன்னா கரினினா* மற்றும் *பீஸ்ட்ஸ் ஆஃப் த சதர்ன் வைல்டு*
* 3 பரிந்துரைகள்: *த ஹாப்பிட்: அன் அனெக்ஸ்பெக்டட் சியர்னி* மற்றும் *த மாஸ்டர்*
* 2 பரிந்துரைகள்: *பிளைட்* மற்றும் *ஸ்னோ வயிட் அன்ட் த ஹன்ட்ஸ்மன்*

பின்வரும் திரைப்படங்கள் ஒன்றிற்கும் மேற்பட்ட விருதுகளை வென்றன:

* 4 விருதுகள்: *[[பையின் வரலாறு (திரைப்படம்)|லைப் ஆஃப் பை]]*
* 3 விருதுகள்: *[[அர்கோ (2012 திரைப்படம்)|அர்கோ]]* மற்றும் *லெஸ் மிசெரபில்ஸ்*
* 2 விருதுகள்: *[[சாங்கோ அன்செயின்டு]]*, *[[லிங்கன் (2012 திரைப்படம்)|லிங்கன்]]*, மற்றும் *[[ஸ்கைஃபால்]]*

## மேற்கோள்கள்

## வெளி இணைப்புகள்

;இணையதளம்
* அகாதமி விருதுகள் இணையதளம்
* திரைப்படங்களின் கலை மற்றும் அறிவியல் அகாதமியின் இணையதளம்
;பிற
* 
* ''த கார்டியனில்'' 85வது அகாதமி விருதுகள்

பகுப்பு:அகாதமி விருதுகள்
துகளறுபோதம்

**துகளறு போதம்** என்னும் நூல் 14 ஆம் நூற்றாண்டில் வாழ்ந்த சிற்றம்பல நாடிகள் என்பவரால் எழுதப்பட்டது.

மெய்கண்ட சாத்திரம் 14 எனத் தொகுத்துக்காட்டும் ‘உந்தி களிறு’ என்னும் வெண்பாவில் இந்நூல் காட்டப்படவில்லை. எனினும் நாகப்பட்டினம் வேதாசலம் பிள்ளை, 1938-ல் வெளியிட்ட நூல்களில் ஒன்றில், இந்நூலை மெய்கண்ட சாத்திரம் 14-ல் ஒன்றாக இணைத்துக் காட்டியுள்ளார்.
மதுரைச் சிவப்பிரகாசர், திராவிட மாபாடியம் பாடிய சிவஞான சுவாமிகள் போன்றோர் இந்நூலின் பாடல்களை எடுத்தாண்டுள்ளமை இந்நூலின் சிறப்புகளில் ஒன்று. 

இந்த நூல் கற்பக விநாயகர் காப்புச் செய்யுளும் 100 வெண்பாக்களும் கொண்டது. இந்த நூலின் நூற்பொருளைக் கூறும் பிற்கால வெண்பாக்கள் இரண்டும் இதில் உள்ளன. இந்நூலின் 100ஆவது பாடல் உமாபதியார் இயற்றிய கொடிக்கவி என்னும் நூலின் இரண்டாம் பாடலாக உள்ளது. ஆசிரியப்பாவாலான இந்நூலின் சிறப்புப் பாயிரம் நூலாசிரியரைக் கங்கைகொண்டாரின் மாணாக்கர் எனக் குறிப்பிடுகிறது.

முத்தி பெறுவதற்கு உரிய நெறி என சைவம் காட்டும் நெறி தசகாரியம். சில நூல்கள் தசகாரியங்களை 30 நிலைகளாகக்  காட்டுகின்றன. இவ்வாறு சிவபெருமானின் 30 நிலைகளைக் காட்டும் முதல் நூல் இந்தத் துகளறுபோதம். இந்த நூல் ஞானம், சரியை, கிரியை வழிகளைக் காட்டுகிறது. குருவே சிவம் என்பது இந்நூலின் கோட்பாடு. இதனால் பிற்காலத்து மதுரைச் சிவப்பிரகாசர் இந்த நூலை “திருவருளைப் பெற்று அனுபவித்த அடிகளார் வாக்கு” எனப் போற்றுகிறார்.  

இந்த நூல் அவ்வப்போது பதிப்பிக்கப்பட்டு வெளிவந்துள்ளது.
* நாகப்பட்டினம் வேதாசலம்பிள்ளை மேற்பார்வையில் வெளிவந்த பால்வண்ண முதலியார் பதிப்பு, 1898
* சண்முகம்பிள்ளை பதிப்பு 1904
* சமாஜ சித்தாந்த சாத்திரம்  முதற்பதிப்பு 1934
* ஈசான சிவன் புத்துரையுடன் யாழ்ப்பாணப் பதிப்பு 1950
* திருவாவடுதுறை ஆதீனப் பதிப்பு 1952
## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

## அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
திருவெண்காட்டீசுவரர் கோயில், மதுராந்தகம்

**திருவெண்காட்டீசுவரர் கோயில்** என்பது தமிழ்நாட்டில் காஞ்சிபுரம் மாவட்டத்தின் மதுராந்தகத்தில் அமைந்துள்ள ஒரு சிவன் கோயில் ஆகும். திருப்புகழில் இத்தலத்தை அருணகிரிநாதர் பாடியுள்ளார்.

## வரலாறு
மதுராந்தகம், முதலாம் பராந்தகச் சோழனால் உருவாக்கப்பட்டது என்பதும், வெண்காட்டீசுவரர் கோயில் கண்டராத்தித்த சோழனால் கட்டப்பட்டது என்பதும் வரலாற்றாய்வாளர்களின் கருத்து. கல்வெட்டுகளில் இவ்வூர் மதுராந்தக சதுர்வேதி மங்கலம், ஜெயம்கொண்ட சோழமண்டலத்து களத்தூர் கோட்டம், தனியூர் எனக் குறிப்பிடப்பட்டுள்ளது.

## கல்வெட்டுகள்
இக்கோயிலில் 27 கல்வெட்டுகள் காணப்பட்டுள்ளன. இவற்றிலிருந்து சோழ, பாண்டிய, விஜயநகர மன்னர்களால் இக்கோயில் கட்டுமானப்பணிகள் நடத்தப்பட்டதையும், கோயிலுக்கு வழங்கப்பட்ட தானங்களைப் பற்றியும் அறியமுடிகிறது. தொடக்ககால கல்வெட்டுகளில் இக்கோயில் ஸ்வேதாரண்யேசுவரர் கோயில் எனக் குறிப்பிடப்பட்டுள்ளது.

## கோயில்
இக்கோயிலின் இராஜகோபுரம் ஐந்து நிலைகள் கொண்டுள்ளது. கருவறையில் வெண்காட்டீசுவரர் கிழக்குமுகமாய் உள்ளார்.  மீனாட்சியம்மைக்குத் தனிச் சன்னிதியுள்ளது. கால பைரவர், உன்மத்த பைரவர், அசிதாங்க பைரவர், சுவர்ண ஆகர்ஷண பைரவர் என நான்கு பைரவர்கள் இங்குள்ளதும் இத்தலத்து ஈசனை வழிபட்டால் தோல் நோய் குணமாகும் என்பதும் இத்தலத்தின் சிறப்புகளாகும். ’மதுராந்தகத்து வடதிருச்சிற்றம்பலம் அமர்ந்த பெருமானே’ எனத் திருப்புகழில் அருண்கிரிநாதர் இக்கோயுலுறை ஈசனைப் பாடியிருக்கிறார்.

## பெயர்க் காரணம்
இந்த ஊரில் நிறைந்திருந்த மந்தாரை மரங்களில் இளைப்பாறிய கொக்குகளால் அந்தப் பகுதியே வெண்காடாகத் தோற்றமளித்ததால் அந்த இடம் வெண்காடு என்றும் அங்கு குடிகொண்ட ஈசன் வெண்காட்டீசுவரர் என்றும் அழைக்கப்பட்டதாக மரபு வரலாறு உள்ளது.

## திருவிழாக்கள்
சிவராத்திரி, சித்ரா பௌர்ணமி, ஆருத்ரா தரிசனம், தைப்பூசம், மாசிமகம், பிரதோஷம், நால்வர் குருபூசை ஆகியவை இக்கோயிலில் நடத்தப்படும் முக்கியவிழாக்களாகும்.

## அமைவிடம்
காஞ்சிபுரம் மாவட்டம், மதுராந்தகம் வட்டத்திலுள்ள மதுராந்தகத்தில் அமைந்துள்ளது. மதுராந்தகம்-சூணாம்பேடு சாலையில் 2 கி.மீ. தொலைவில் அமைந்துள்ளது.
## மேற்கோள்கள்

## வெளி இணைப்புகள்
*மதுராந்தகம் திருவெண்காட்டீசுவரர் ஆலயம்

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்